CELEX: 22006D0062
Language: hu
Date: 2006-06-02 00:00:00
Title: Az EGT-Vegyesbizottság 62/2006 határozata ( 2006. június 2. ) az Európai Gazdasági Térségről szóló megállapodás XIII. mellékletének (Közlekedés) módosításáról

7.9.2006   
            
            
               HU
            
            
               Az Európai Unió Hivatalos Lapja
            
            
               L 245/9
            
         
      AZ EGT-VEGYESBIZOTTSÁG 62/2006 HATÁROZATA
   
   (2006. június 2.)
   az Európai Gazdasági Térségről szóló megállapodás XIII. mellékletének (Közlekedés) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2006. március 10-i 35/2006 EGT-vegyesbizottsági határozat (1) módosította.
            
         
               (2)
            
            
               A HL L 201., 2004.6.7., 1. o. szerint helyesbített, a transzeurópai közlekedési hálózat fejlesztésére vonatkozó közösségi iránymutatásokról szóló 1692/96/EK határozat módosításáról szóló, 2004. április 29-i 884/2004/EK európai parlamenti és tanácsi határozatot (2) bele kell foglalni a megállapodásba.
            
         
               (3)
            
            
               A 884/2004/EK határozat hivatkozik a vadon élő madarak védelméről szóló, 1979. április 2-i 79/409/EK tanácsi irányelvre (3), a Kohéziós Alap létrehozásáról szóló, 1994. május 16-i 1164/94/EK tanácsi rendeletre (4), valamint az Előcsatlakozási Strukturális Politikák Eszközének létrehozásáról szóló, 1999. június 21-i 1267/1999/EK tanácsi rendeletre (5), amelyeket nem emeltek be a megállapodásba.
            
         
               (4)
            
            
               A 884/2004/EK határozat hivatkozik a közösségi pénzügyi támogatás a transzeurópai hálózatok terén történő nyújtásának általános szabályairól szóló, 1995. szeptember 18-i 2236/95/EK tanácsi rendeletre (6), amely vonatkozásában a szerződő felek együttműködése a transzeurópai távközlési hálózatok területére korlátozódik,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. mellékletének 5. pontja (1692/96/EK európai parlamenti és tanácsi határozat) a következőképpen módosul:
   
               1.
            
            
               A következő francia bekezdéssel egészül ki:
               
                           „–
                        
                        
                           
                              32004 D 0884: Az Európai Parlament és a Tanács 884/2004/EK határozata (2004. április 29.) (HL L 167., 2004.4.30., 1. o.), a HL L 201., 2004.6.7., 1. o. szerinti helyesbítéssel.”
                        
                     
         
               2.
            
            
               A h) kiigazítás szövege helyébe a következő szöveg lép:
               „a 8. cikk (1) bekezdésében szereplő »és a vadon élő madarak védelméről szóló, 1979. április 2-i 79/409/EGK, valamint a 92/43/EGK tanácsi irányelv alkalmazásával« szavak nem alkalmazandók;”
            
         
               3.
            
            
               Az i) kiigazításban szereplő „2.26. Izland” helyébe „2.16. Izland” és a „2.27. Norvégia” helyébe „2.17. Norvégia” lép.
            
         
               4.
            
            
               A j) kiigazításban szereplő „3.24. Norvégia” helyébe „3.16. Norvégia” lép.
            
         
               5.
            
            
               A k) kiigazításban szereplő „(Repülőterek)” helyébe „(Repülőtér-hálózatok)”, a „6.18. Izland” helyébe „6.8. Izland” és a „6.19. Norvégia” helyébe „6.9. Norvégia” lép.
            
         2. cikk
   A 884/2004/EK határozat izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében közzé kell tenni, hitelesek.
   3. cikk
   Ez a határozat 2006. június 3-án lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (7)
   
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2006. június 2-án.
      
         
            az EGT-Vegyesbizottság részéről
         
         
            az elnök
         
         R. WRIGHT
         
      
   
   
      (1)  HL L 147., 2006.6.1., 53. o.
   
   
      (2)  HL L 167., 2004.4.30., 1. o.
   
   
      (3)  HL L 103., 1979.4.25., 1. o.
   
   
      (4)  HL L 130., 1994.5.25., 1. o.
   
   
      (5)  HL L 161., 1999.6.26., 73. o.
   
   
      (6)  HL L 228., 1995.9.23., 1. o.
   
   
      (7)  Alkotmányos követelmények fennállását nem jelezték.